
Anul 1954 avea să aducă cu sine unele descoperiri importante 
pentru istoria noastră antică. Astfel cercetările sistematice conduse de 
Constantin Daicoviciu pe platoul cu şase terase din aşezarea civilă de 
la Vest de Sarmizegetusa Regia, au condus la descoperirea de către 
arheologul I.H. Crişan a unui fragment ceramic cu ştampila 
DECEBALVS și un al doilea, cu ştampila PER SCORILO (tradus ca 
posibil „Decebalus fiul lui Scorillo”).Vasul care poartă această 
inscripție este unul cu totul ieşit din comun. Avea forma unei pâlnii 
(crater) şi a fost lucrat la roată, din lut roșiatic. Dimensiunile sale 
(raportate la forma ciudată a vasului) sunt impresionante: înălțimea 75 
cm, diametrul gurii 125 cm, iar cel al fundului de doar 6 cm (cifrele 
variază puţin de la un autor la altul). Buza îngroșată a fost străpunsă 
de patru perforaţii, situate faţă în faţă două câte două, care sugerează, 
spun specialiştii, că vasul era suspendat. Vasul cu inscripție a fost 
găsit în aşezarea civilă a Sarmizegetusei Regia, primele fragmente 
fiind recuperate în 1803, restul în 1954 și 1955. Acesta datează cu 
certitudine de la sfârşitul sec. I d.Hr., undeva în vremea marelui rege 
Decebal. Această reconstituire 3D poate aduce noi elemente în studiul 
rolului acestui vas considerat a fi de ritual. Un vas conic de ceramică 
asemănător, dar de mai mici dimensiuni, a mai fost descoperit în 
aşezarea geto — dacă de la Popeşti(cetatea Argedava sau Sargedava) 
din judeţul Giugiu. Deasemenea în componența Tezaurului geto-dac 
de la Sâncrăieni (jud. Harghita) unele cupe din argint sunt de tip 
„crater”. Prin forma sa, asemănătoare cu forma rhytonurilor geto-daco 
— trace ce nu puteau să fie aşezate pe un plan drept (ca şi amforele), ci 
folosite în cadrul unor ritualuri pentru lbaţii, stropiri, sau doar fixate 


într-un suport, el îşi dovedeşte unicitatea. Nevoie de suport vine din 
explicitarea faptului că această lume fără prezenţa zeului creator nu 
poate exista, nu poate sta în picioare. Aşa cum zeul „îmbrăţişează” 
lumea noastră pătrată (pe modelul statuilor tip „menhir”), sau cum 
apare Scaunul de Judecată sau Scaunul lui Dumnezeu pe marginea 
Sfântului Altar din bisericile noastre ortodoxe. El mai poate reprezenta 
instabilitatea lumii noastre materiale, ce se poate răsturna foarte uşor 
(potopul, valul cel mare ce poate spăla planeta). Posibil adăpostit în 
construcția rotundă în care a fost descoperit, vasul era scos în cadrul 
unor sărbători și folosit ca vas de amestec al unor lichide din care se 
putea bea, sau se putea boteza, stropi. Deasemenea vasul putea fi 
folosit ca o candelă cu un fitil plutitor. Numai după cercetarea 
microscopică a peliculei de la suprafaţa fragmentelor originale vom 
putea afla la ce era folosit acest unic vas de asemenea dimensiuni. 
Reconstituirea sa 3D aduce noi interpretări legate de modul în care era 
folosit acest vas şi care era rolul său în anumite ritualuri. 

Pe Terasa 2, una dintre terasele aşezării civile de la vest de Sarmizegetusa Regia, dacii au 
construit o clădire poligonală, cu diametrul de 12,5 m. Structura ei era din bîrne de 
lemn suprapuse. Cele 20 de laturi ale poligonului aveau lungimea - 2 m. Două intrări, 
una spre SE, cea de-a doua spre SV, iar la interior, pare-se că a existat o singură 
incăpere cu o suprafață de ~ 120 m?. Posibil să fi avut şi un etaj.Clădirea este cunoscută 
pentru descoperirea în interiorul ei a Vasului cu inscripția „Decebalus per Scorilo” 

Fig. 1 Vasul cu inscripția „Decebalus per Scorilo” 


1. Vedere laterală a vasului (stinga) și secțiune verticală (dreapta); 
2. Bucată ceramică cu inscripţia; 3. Vedere de sus a unei jumătăți a vasului. 

Cetatea Sarmisegetusa Regia si Templele si Altarele sale 


Sarmizegetusa Regia 


1 poarta de vest 

2. poarta de est 

3. zidul de incinta al cetatii 
4. drum pavat 

3 sanctuar mare de andezit 
6. sanctuar mare circular 

1 sanctuar mic circular 

8. soarele de andezit 

9. sanctuare patrulatere de andezit | sill 
10. ziduri de incinta 

IL sanctuar mare de calcar 
12. sanctuar mic de calcar 
13. scara monumentala 

H. tum de observatie 

15. jgheab de piatra 

16. izvor 


